ddrg/super_eurlex huggingface dataset:
(11)

konsolidavimas iki šiol iš esmės buvo paremtas išlaidų mažinimu, todėl būtų galima svarstyti galimybę išplėsti mokesčių bazę siekiant gauti papildomų pajamų. Jungtinėje Karalystėje aukštas prarandamų mokesčių, ypač netiesioginių mokesčių, lygis. Remiantis konvergencijos programa, prognozuojama, kad 2015–2016 m. iki 93,1 % padidėjęs skolos ir BVP santykis vėliau nukris iki 86,6 % 2018–2019 m. Jungtinės Karalystės makroekonominis scenarijus, kuriuo grindžiamos konvergencijos programoje pateiktos biudžeto projekcijos, yra įtikinamas. Potenciali biudžeto projekcijoms gresianti rizika kyla dėl mažesnio nei tikėtasi augimo, kurį lemia privatų vartojimą varžantis darbo užmokesčio didėjimo ribojimas ir investicijoms kliudantis netikrumas. Vis dėlto projekcijos atitinka Komisijos tarnybų 2014 m. pavasario prognozę, kurioje taip pat nenumatoma, kad perviršinis deficitas bus panaikintas iki Tarybos nustatyto termino. Be to, remiantis Komisijos prognoze, (perskaičiuotas) struktūrinio balanso pokytis 2010–2014 m. bus vidutiniškai 0,6 % BVP per metus mažesnis už nurodytąjį rekomendacijoje, ir prognozuojama, kad jis bus mažesnis ir 2015 m. Remdamasi konvergencijos programos vertinimu ir Komisijos prognoze pagal Reglamentą (EB) Nr. 1466/97 Taryba mano, kad reikia imtis papildomų priemonių siekiant užtikrinti rekomendacijos pagal perviršinio deficito procedūrą laikymąsi;
(12)

remiantis 2012 m. Komisijos visuomenės senėjimo ataskaitoje pateiktais skaičiais, bendrųjų viešųjų pensijų išlaidų BVP dalis Liuksemburge didės nuo 9,2 % BVP iki 18,6 % BVP 2060 m. Tai iš esmės lemia su visuomenės senėjimu susijusios išlaidos, visų pirma pensijoms. 2012 m. pensijų reformos aprėptis buvo ribota ir ja iš esmės nebuvo sprendžiama ilgalaikiam viešųjų finansų tvarumui kylančios rizikos problema. Trumpalaikis pensijų sistemos finansavimas šiuo metu yra garantuotas žemu senėjimo indeksu ir priklauso nuo santykinai jaunų pasienio darbuotojų mokamų įmokų. Manoma, kad ateityje ši tendencija taps priešinga ir pensijų išlaidos, taip pat ilgalaikės priežiūros išlaidos veikiausiai smarkiai išaugs. Siekiant užtikrinti pensijų sistemos gyvybingumą, be įtvirtinto nuosaikesnio pensijų pritaikymo prie gyvenimo lygio, po 2020 m. būtų būtina iš esmės padidinti įmokų dydį. Dėl to smarkiai padidėtų našta darbo jėgai, kuri ateityje tektų aktyviems gyventojams, ir galiausiai būtų prarastas sąnaudų konkurencingumas. Atsižvelgiant į dabartinę aukštą pajamų pakeitimo normą, būtų galima imtis tam tikrų priemonių, kad būtų užtikrintas teisingesnis naštos paskirstymas skirtingoms kartoms. Įvedus viršutinę pensijų koregavimo ribą, grindžiamą realaus darbo užmokesčio didėjimu, išaugtų pensijų rezervai. Be to, didinant faktinį pensinį amžių, kuris šiuo metu yra 59 metai, jį derinant su tikėtinos gyvenimo trukmės pokyčiais, būtų lengviau užtikrinti ilgalaikį pensijų sistemos tvarumą. Taip pat turėtų būti apribotos ankstyvo išėjimo į pensiją galimybės. Pensijų reformoje numatytomis finansinėmis paskatomis tęsti darbinę veiklą galima prisidėti prie pensijų sistemos tvarumo, tačiau reikėtų stiprinti profesinį mokymą ir mokymąsi visą gyvenimą ir taip dar padidinti vyresnio amžiaus darbuotojų galimybes įsidarbinti. Liuksemburgui reikia apriboti ilgalaikės priežiūros poreikį ateityje ir susijusias išlaidas, siekiant užtikrinti jos tvarumą. Ilgalaikės priežiūros paslaugų išlaidų veiksmingumą taip pat būtų galima padidinti pagerinus sveikatos priežiūros ir socialinės rūpybos koordinavimą, pagerinus paslaugų teikimą ir geriau remiant šeimų centrus;
(14)

nuolatinė JK problema – mažos paskatos dirbti. Valdžios institucijos planuoja spręsti šią problemą įvesdamos universalųjį kreditą, kuris leis pradėjusiems dirbti asmenims išlaikyti didesnes išmokų pajamas. Nors universalusis kreditas galėtų teigiamai paveikti užimtumą, daug priklausys nuo to, kaip veiksmingai jis bus įgyvendintas, ir paramos paslaugų, be kita ko, sąveikos su kitomis išmokomis. Kita vertus, daug darbingo amžiaus žmonėms teikiamų išmokų ir mokesčių lengvatų iki 2016 m. didės po 1 % per metus – mažiau už projektuojamą infliacijos lygį, tačiau tai taip pat turėtų stiprinti paskatas dirbti. 2013 m. balandžio mėn. taip pat pradėta pertvarkyti kitas socialinės paramos išmokų sistemas. Kyla didesnio skurdo, įskaitant vaikų skurdo namų ūkiuose, kuriuose tėvai neranda darbo, rizika. Kita vertus, bendrųjų ir materialine padėtimi grindžiamų išmokų pensininkams mastas, dydis ir didėjimo tempas iš esmės nesumažėjo. Remiantis ankstyvaisiais darbo programos rezultatais, matyti, kad dar yra galimybių pagerinti jos vykdymą ir rezultatus. JK taip pat tenka spręsti ilgalaikį uždavinį padidinti tėvų užimtumą ir pagerinti galimybes pasinaudoti kokybiškomis ir įperkamomis vaikų priežiūros paslaugomis. JK vaikų, gyvenančių namų ūkiuose, kuriuose nė vienas iš tėvų nedirba, dalis yra antra pagal dydį Sąjungoje (17,3 %). Šiuo metu JK vaiko priežiūros kaina yra viena aukščiausių Sąjungoje – tai kelia didelių problemų antrajam šeimoje uždirbančiam asmeniui porų atveju ir vienišiems tėvams. 2010 m. tik 4 % vaikų iki trejų metų amžiaus naudojosi oficialiomis visos dienos vaikų priežiūros paslaugomis – tai gerokai mažiau už 14 % ES vidurkį;
(2)

per krizę jaunimas ypač nukentėjo. Jaunuoliai yra labiau pažeidžiami dėl to, kad keičiasi jų gyvenimo etapai, jiems nepakanka profesinės patirties, jų išsilavinimas kartais per menkas, jų socialinė apsauga dažnai ribota, jiems sunku gauti finansinių išteklių, o jų darbo sąlygos nesaugios. Jaunų moterų darbas dažniau gali būti menkai apmokamas, o darbo sąlygos – nesaugios, o jauniems tėvams, ypač jaunoms mamoms, trūksta tinkamų darbo ir privataus gyvenimo suderinimo priemonių. Be to, kai kurių jaunuolių padėtis labai nepalanki arba jiems kyla diskriminavimo pavojus. Todėl reikia tinkamų paramos priemonių, kartu pripažįstant asmeninę jaunuolių atsakomybę ieškant būdų pradėti ekonominę veiklą;
(10)

remdamasi stabilumo programos vertinimu pagal Reglamento (EB) Nr. 1466/97 5 straipsnio 1 dalį, Taryba mano, kad makroekonominis scenarijus, kuriuo grindžiama programa, yra iš esmės tikėtinas 2012 m. ir optimistinis vėlesniais metais. Komisijos tarnybų 2012 m. pavasario prognozėje projektuojamas 2012 m. BVP augimas – – 1,8 %, 2013 m. – – 0,3 %, palyginti su stabilumo programoje nurodytu atitinkamai – 1,7 % ir 0,2 % augimu. Laikantis perviršinio deficito procedūros, stabilumo programoje išdėstytas biudžeto strategijos tikslas – iki 2013 m. valdžios sektoriaus deficitą sumažinti, kad jis būtų mažesnis kaip 3 % BVP pamatinė vertė, daugiausiai išlaidų ribojimo, bet taip pat ir tam tikromis pajamų didinimo priemonėmis. Remiantis (perskaičiuotu) struktūriniu balansu (5), stabilumo programoje planuojamas vidutinis metinis struktūrinio balanso pagerėjimas 2,6 % BVP 2011–2013 m. – jis yra didesnis negu pagal perviršinio deficito procedūrą rekomenduotas (daugiau negu 1,5 % BVP) vidutinis 2010–2013 m. fiskalinių priemonių dydis. Ištaisius perviršinį deficitą, stabilumo programoje patvirtinamas vidutinės trukmės biudžeto tikslas – struktūriškai subalansuota biudžeto pozicija, kuri būtų beveik pasiekta iki 2015 m., kai struktūrinis biudžeto deficitas sudarytų 0,2 % BVP. Vidutinės trukmės laikotarpio tikslas deramai atspindi Stabilumo ir augimo pakto reikalavimus. Numatytas struktūrinis koregavimo tempas 2012–2013 m. yra pakankamas siekiant vidutinės trukmės tikslo ir valdžios sektoriaus išlaidų didėjimo rodiklio, atsižvelgiant į diskrecines pajamų priemones, ir suderinamas su Stabilumo ir augimo pakte nustatytu išlaidų rodikliu. Pagal stabilumo programos projekcijas valdžios sektoriaus skolos santykis 2013 m. itin padidės, o vėlesniais metais pradės mažėti. 2014 ir 2015 m. Ispanijai bus pereinamasis laikotarpis, o stabilumo programoje pateikti planai užtikrintų pakankamą pažangą siekiant laikytis Stabilumo ir augimo pakte nustatyto skolos mažinimo kriterijaus. Deficito ir skolos koregavimo planams kyla didelė neigiama rizika. Makroekonominiai pokyčiai galėtų būti nepalankesni už tikėtinus. Be to, nepakankamai patikslintos priemonės po 2013 m. Pavojų biudžeto strategijai kelia tai, kaip regioninė valdžia laikosi biudžeto, turint omenyje naujausius neigiamus duomenis, didesnis pajamų nestabilumas vykdant struktūrinį koregavimą, neaiškus fiskalinės amnestijos poveikis pajamoms ir galimos papildomos finansinės pagalbos operacijos. Tokių finansinės pagalbos operacijų poveikis deficitui būtų vienkartinio pobūdžio. Regioniniu lygmeniu griežtai įgyvendinant Biudžeto stabilumo įstatymą ir priėmus griežtas fiskalines priemones, nuokrypio rizika regioniniu lygmeniu sumažėtų. Atsižvelgiant į tai, kad Ispanijos viešieji finansai decentralizuoti, labai svarbu turėti tvirtą fiskalinę ir institucinę sistemą. Taryba teigiamai vertina Komisijos ketinimą per ateinančias savaites pateikti išsamų Tarybos rekomendacijos dėl perviršinio deficito ištaisymo įgyvendinimo vertinimą, taip pat atsižvelgiant į paskelbtą 2013–2014 m. daugiamečio biudžeto projektą;
(8)

Komisija įgaliojo Atsirandančių ir nustatomų naujų pavojų sveikatai mokslinį komitetą (SCENIHR) pateikti mokslinę medžiagą, į kokius aspektus atsižvelgti termino „nanomedžiaga“ apibrėžtį rengiant reguliavimo tikslais. 2010 m. dėl nuomonės „Mokslinis termino „nanomedžiaga“ apibrėžties pagrindas“ (angl. Scientific Basis for the Definition of the Term „Nanomaterial“) surengtos viešos konsultacijos. Savo 2010 m. gruodžio 8 d. nuomonėje (5) SCENHIR padarė išvadą, kad tinkamiausias matuojamasis dydis, kuris gali būti taikomas visoms nanomedžiagos, yra dalelių dydžio požymis. Nustačius dalelių matmenų intervalą, būtų lengviau užtikrinti vienodą aiškinimą. Pasiūlyta nustatyti 1 nm apatinę ribą. Bendru sutarimu paprastai taikoma 100 nm viršutinė riba, tačiau mokslinių šios vertės tinkamumo įrodymų nėra. Taikant bendrą viršutinę ribą būtų per daug suvaržyta nanomedžiagų klasifikacija, todėl diferencijuotas metodas būtų tinkamesnis. Turėtų būti apsvarstyta reguliavimo tikslu taikyti dalelių dydžio skirstinį – apibrėžtis būtų patikslinta pagal vidutinį dalelių dydį ir standartinį dalelių dydžio nuokrypį. Medžiagos dalelių dydžio skirstinys turėtų būti pateiktas kaip dalelių dydžio skirstinys pagal jų koncentraciją (t. y. tam tikro matmenų intervalo objektų skaičius, padalytas iš viso objektų skaičiaus), o ne kaip nanoskalės dalelių masės dalis nanomedžiagoje, nes mažoje masės dalyje gali būti didžiausias dalelių skaičius. SCENIHR nurodė tam tikrus specialius atvejus, kuriais apibrėžtį taikyti būtų lengviau, jei vienetinio tūrio paviršiaus plotas būtų kriterijus nustatyti, ar medžiaga atitinka nustatytą nanoskalės intervalą;
(10)

Be trumpalaikio konsolidavimo, kitas svarbus uždavinys – pagerinti ilgalaikį viešųjų finansų tvarumą, kuriam neigiamą poveikį daro labai išaugusios su visuomenės senėjimu susijusios išlaidos. Ilgalaikės visuomenės senėjimo išlaidos gerokai viršija ES vidurkį, ypač ilgalaikės priežiūros ir pensijų srityse. Kaip nurodyta Komisijos 2009 m. pranešime apie gyventojų senėjimą, numatomas ilgalaikės priežiūros išlaidų padidėjimas bus didžiausias Europoje. Pagrindinė to priežastis – jau dabar egzistuojanti visapusė oficialios ilgalaikės priežiūros sistema (pvz., ilgalaikis valstybinis draudimas, apimantis asmens priežiūrą, slaugą, pagalbą, gydymą ir buvimą priežiūros institucijoje); neoficialios priežiūros vaidmuo Nyderlanduose kur kas menkesnis. Remiantis Komisijos vėliausiu vertinimu, rizika, susijusi su viešųjų finansų ilgalaikiu fiskaliniu tvarumu, yra didelė. Be savo konsolidacijos plano, Nyderlandų vyriausybė pateikė Parlamentui priemones, kurios paremtų ilgalaikę tvarą, įskaitant įstatymais nustatyto pensinio amžiaus padidinimą, kuris dar nebuvo patvirtintas.
2.

Mėginių skaičius reiškia, kad mažiausiai tiek mėginių turi būti paimta per metus. Kai taikomi specialūs reikalavimai (pvz., imti mėginius du kartus per metus), tai nurodoma C dalyje.
(6)

Šios rekomendacijos tikslas – parengti Europos profesinio mokymo kreditų perkėlimo sistemą (ECVET), kuri palengvintų kvalifikacijos siekiančių asmenų įvertintų mokymosi rezultatų perkėlimą, pripažinimą ir kaupimą. Tai pagerins bendrą supratimą apie piliečių mokymosi rezultatus ir jų skaidrumą, tarptautinį judumą ir perkeliamumą visose valstybėse narėse ir, jei tinkama, jų viduje, kaip mokymosi visą gyvenimą erdvėje be sienų, taip pat pagerins kvalifikacijų judumą ir perkeliamumą nacionaliniu lygmeniu įvairiuose ekonomikos sektoriuose ir darbo rinkoje; be to, tai prisidės plėtojant ir skatinant Europos bendradarbiavimą švietimo ir mokymo srityse.
12.

90 straipsnis pakeičiamas taip: „90 straipsnis Kredito reikalavimų pagrindinė suma ir atkarpos Tam, kad būtų tinkami, kredito reikalavimai atitinka šiuos reikalavimus: a) iki galutinio išpirkimo yra su fiksuota, besąlygiškai nustatyta pagrindine suma ir b) iki galutinio išpirkimo palūkanų norma yra viena iš šių: i) nulinės atkarpos; ii) fiksuotoji; iii) kintamoji, t. y. susieta su bazine palūkanų norma ir kurios struktūra yra tokia: atkarpos dydis = orientacinė norma ± x, kai f ≤ atkarpos dydis ≤ c, kai: — orientacinė norma konkrečiu momentu yra tik viena iš šių: — euro pinigų rinkos palūkanų norma, pavyzdžiui, EURIBOR, LIBOR arba panašūs indeksai; — pastovaus termino apsikeitimo sandorių palūkanų norma, pavyzdžiui, CMS, EIISDA, EUSA; — vienos euro zonos Vyriausybės obligacijų pelningumo norma arba kelių euro zonos Vyriausybių obligacijų indeksas; — f (žemiausia riba), c (aukščiausia riba), jei yra, ir x (garantinė įmoka) tai skaičiai, kurie yra iš anksto nustatyti atsiradimo metu arba kredito reikalavimo galiojimo laikotarpiu gali keistis; f ir (arba) c taip pat gali būti nustatyta po kredito reikalavimo atsiradimo; ir c) jų naujausias pinigų srautas nebuvo neigiamas. Jei atsiranda neigiamas pinigų srautas, nuo to momento kredito reikalavimas yra netinkamas. Jis vėl gali būti tinkamas po pinigų srauto, kuris nėra neigiamas, jei jis atitinka visus kitus atitinkamus reikalavimus.“;
4.

148 straipsnis pakeičiamas taip: „148 straipsnis Bendrieji principai 1. Kitos sandorio šalys tinkamą turtą gali naudoti visoje euro zonoje tarpvalstybinėms visų rūšių Eurosistemos kredito operacijoms. 2. Kitos sandorio šalys tarpvalstybiniu lygiu gali naudoti kitą nei terminuotieji indėliai tinkamą turtą laikydamosi šių nuostatų: a) apyvartinę rinką turintis turtas naudojamas pasitelkiant: i) EEE esančių VPAS reikalavimus atitinkančias jungtis, kurios teigiamai įvertintos remiantis Eurosistemos vartotojų vertinimo sistema; ii) taikytinas KCBM procedūras; iii) reikalavimus atitinkančias jungtis kartu su KCBM, ir b) kredito reikalavimai, STKR ir MHUSP naudojamos įkaitu vadovaujantis taikytinomis KCBM procedūromis. 3. Apyvartinę rinką turintis turtas gali būti naudojamas per NCB sąskaitą VPAS, esančią kitoje nei šis NCB šalyje, jeigu Eurosistema patvirtino tokios sąskaitos naudojimą. 4. De Nederlandsche Bank leidžiama naudoti savo sąskaitą, esančią Euroclear Bank, tam, kad atsiskaitytų už įkaito sandorius tame TCVPD išleistomis euro obligacijomis. Banc Ceannais na hÉireann/Central Bank of Ireland leidžiama panašią sąskaitą atidaryti Euroclear Bank. Ši sąskaita gali būti naudojama visam tinkamam turtui, kuris laikomas Euroclear Bank sistemoje, t. y. įskaitant tinkamą turtą, pervestą į Euroclear Bank per reikalavimus atitinkančias jungtis. 5. Kitos sandorių šalys tinkamą turtą perveda VPAS, kuri teigiamai įvertinta remiantis Eurosistemos vartotojų vertinimo sistema, vertybinių popierių atsiskaitomosiose sąskaitose. 6. Kita sandorio šalis, neturinti pasaugos sąskaitos NCB arba vertybinių popierių atsiskaitomosios sąskaitos VPAS, kuri teigiamai įvertinta remiantis Eurosistemos vartotojų vertinimo sistema, gali atsiskaityti už sandorius per korespondentinės kredito įstaigos vertybinių popierių atsiskaitomąją sąskaitą arba pasaugos sąskaitą.“;
D.

kadangi 2010 m. gegužės 5 d. Parlamentas patvirtino Institucijos vykdomajam direktoriui, kad Institucijos 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia: — apgailestavo dėl to, kad Audito Rūmai 2008 finansinių metų metinių finansinių ataskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą pateikė su išlygomis, — nerimavo dėl to, kad, nors pagal Reglamentą (EB) Nr. 683/2008 (6) Komisija nuo 2009 m. sausio 1 d. atsakinga už Europos palydovinės navigacijos programų (EGNOS ir „Galileo“) lėšų valdymą ir įgyvendinimą, 2008 m. pabaigoje Komisijai nebuvo perduota jokių veiklos užduočių ir jokio turto, ir dėl to, kad naujasis Komisijos ir Institucijos įgaliojimų pasidalijimas neatspindėtas jų atitinkamose metinėse ataskaitose;
B.

kadangi Parlamentas 2009 m. balandžio 23 d. priėmė sprendimą dėl Europos narkotikų ir narkomanijos stebėsenos centro direktoriui suteikiamo patvirtinimo, kad Centro 2007 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje savo rezoliucijoje Parlamentas be kita ko: — atkreipė dėmesį į tai, kad Centras nustatė nuolatines reguliarios priežiūros ir ex post kontrolės procedūras bei toliau plėtojo žmogiškųjų išteklių valdymo sistemą, be kita ko, savo intranete sukūrė žmogiškųjų išteklių portalą, — teigiamai įvertino tai, kad Centras glaudžiai bendradarbiauja su taip pat Lisabonoje įsikūrusia Europos jūrų saugumo agentūra, su kuria dalijosi pastatais ir bendrai naudojosi infrastruktūra bei paslaugomis, taip pat atkreipė dėmesį į tai, kad persikėlimas į nuosavas patalpas numatytas trečiąjį 2009 m. ketvirtį,
10.

apgailestauja dėl to, kad Audito Rūmų pastabose nurodoma, jog po to, kai Audito Rūmai 2007 m. finansinių metų ataskaitoje pateikė duomenis apie atvejus, kai asignavimai buvo naudojami asmeninėms išlaidoms padengti, net iki 2009 m. vidurio dar nebuvo pradėta išorės įmonės vykdoma ex post kontrolė; ragina Koledžą imtis visų būtinų priemonių, kad būtų kuo greičiau atlikta minėtoji kontrolė ir kad šis trūkumas vėl nebūtų konstatuotas ataskaitoje apie Koledžo 2009 finansinių metų metinių sąskaitas;
37.

primena, kad pagal finansinio reglamento įgyvendinimo taisyklių 54 ir 119 straipsnius (15) institucijos pateikia biudžeto valdymo institucijai sutartų procedūrų ir sutarčių, kurioms netaikomos viešųjų pirkimų direktyvos, ataskaitas; sąrašas rangovų, su kuriais buvo pasirašytos per 50 000 EUR vertės sutartys, kurių vertė mažesnė nei minėtose direktyvose nurodyta riba, skelbiamas Oficialiajame leidinyje, o sutartys, kurių vertė nuo 13 800 EUR iki 50 000 EUR, skelbiamos institucijų tinklavietėse; be to, 2003 m. Parlamentas paragino savo generalinį sekretorių kasmet pateikti sudarytų sutarčių ataskaitą (16);
13 straipsnis

Finansinės nuostatos

1. Orientacinė finansavimo suma, skirta su misija susijusioms išlaidoms per keturis mėnesius nuo šios sprendimo įsigaliojimo dienos padengti, yra 8 103 590,82 EUR. Sprendimą dėl vėlesnio laikotarpio orientacinės finansavimo sumos priima Taryba.

2. Visos išlaidos tvarkomos pagal Sąjungos bendrajam biudžetui taikomas taisykles ir procedūras. Misijos viešojo pirkimo sutarčių skyrimo procedūrose fiziniai ir juridiniai asmenys dalyvauja be apribojimų. Be to, misijos perkamoms prekėms netaikoma jokia kilmės taisyklė. Komisijai pritarus, misija gali sudaryti techninius susitarimus su valstybėmis narėmis, priimančiąja valstybe, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo misijai.
3.2.1.

Pagal Reglamento (ES) 2022/850 7 straipsnio 2 dalies a punktą (aparatinės ir programinės įrangos IT infrastruktūros, būtinos jos užduotims vykdyti, tiekimas, eksploatavimas ir techninė priežiūra jos techninėse stotyse) eu-LISA savo techninėse stotyse tiekia, eksploatuoja ir prižiūri visą reikiamą aparatinės ir programinės įrangos IT infrastruktūrą, būtiną su sistema e. CODEX susijusioms eu-LISA užduotims vykdyti. eu-LISA atnaujina savo atitinkamas procedūras, be kita ko, veiklos tęstinumo planą, kad į jas būtų įtraukti visi sistemos e. CODEX komponentai.
(2)

remiantis Sprendimo 2011/72/BUSP peržiūros rezultatais, ribojamųjų priemonių taikymas turėtų būti pratęstas iki 2024 m. sausio 31 d. Be to, to sprendimo priede turėtų būti iš dalies pakeisti motyvų pareiškimai ir identifikuojamoji informacija dėl penkių asmenų ir turėtų būti atnaujinta identifikuojamoji informacija dėl dar kitų keturių asmenų;
(4)

remiantis Europos aplinkos agentūros (EAA) ataskaita „Europos aplinka: 2020 m. padėtis ir perspektyva. Žinios, būtinos siekiant tvarios Europos“ (angl. The European environment – state and outlook 2020, Knowledge for transition to a sustainable Europe („SOER 2020“)), Sąjunga turi išskirtinę galimybę per ateinantį dešimtmetį imtis pasaulio lyderės vaidmens tvarumo srityje, spręsdama neatidėliotinus su tvarumu susijusius iššūkius, kuriems būtini sisteminiai sprendimai. Sisteminiai pokyčiai reiškia esminius, transformacinius ir kompleksinius pokyčius, dėl kurių iš esmės keičiasi ir yra perorientuojami sisteminiai tikslai, paskatos, technologijos, socialinė praktika ir normos, taip pat žinių sistemos ir valdymo metodai. Kaip nurodyta ataskaitoje „SOER 2020“, vienas iš svarbiausių veiksnių, lemiančių nuolatines Europos aplinkos ir tvarumo problemas, yra neatsiejamai susijęs su ekonomine veikla ir gyvenimo būdu, visų pirma su socialinėmis sistemomis, tenkinančios tokius europiečių poreikius kaip maistas, energija ir judumas. Užtikrinus politikos suderinamumą su esama aplinkos politika ir ją visiškai įgyvendinus, Europa galėtų daug nuveikti, kad pasiektų savo aplinkos apsaugos tikslus iki 2030 m. ir įgyvendintų JT darbotvarkę iki 2030 m. bei savo DVT;
(2)

Europos Sąjungos didelės apimties IT sistemų laisvės, saugumo ir teisingumo erdvėje operacijų valdymo agentūra (eu-LISA) turėtų parengti ir tvarkyti automatizuotą mechanizmą ir procedūras VIS saugomų duomenų kokybei užtikrinti. eu-LISA įdiegtas techninis sprendimas turėtų apimti taisykles, užkertančias sistemos naudotojams kelią įvesti žemos kokybės duomenis. Be to, sistemoje jos naudotojams turėtų būti numatyta papildoma pagalba, kad į VIS būtų įvedami geresnės kokybės duomenys;
(6)

kadangi pareiškėjas atsiėmė paraiškas dėl chloramino B patvirtinimo naudoti 2-o, 3-io, 4-o ir 5-o tipų biocidiniams produktams gaminti, vertintinų biocidinių produktų nėra. Todėl kompetentinga institucija neužbaigė vertinimo ataskaitų, o Europos cheminių medžiagų agentūra neparengė jokios nuomonės. Pagaliau, kadangi nėra 2-o, 3-io, 4-o ir 5-o tipų biocidinių produktų, kurių sudėtyje yra chloramino B ir kurie, tikėtina, atitinka Reglamento (ES) Nr. 528/2012 19 straipsnio 1 dalies b punkte nustatytus kriterijus, to reglamento 4 straipsnio 1 dalyje nustatytos sąlygos nėra įvykdytos. Be to, atsižvelgiant į poreikį užtikrinti, kad gaminiai, kurie yra apdoroti chloraminu B arba į kuriuos sąmoningai įdėta chloramino B, skirto 2-o, 3-io, 4-o ir 5-o tipų produktams gaminti, nebebūtų pateikiami Sąjungos rinkai, tikslinga nepatvirtinti chloramino B kaip skirto 2-o, 3-io, 4-o ir 5-o tipų biocidiniams produktams gaminti;
(10)

todėl Taryba turėtų nuspręsti dėl to, ar Jungtinės Karalystės dalyvavimas PESCO projekte „Karinis mobilumas“ atitinka Sprendimo (BUSP) 2020/1639 3 straipsnyje išdėstytas sąlygas. Jungtinė Karalystė prie to projekto prisijungs administraciniame susitarime, kurį turi sudaryti Jungtinė Karalystė ir projekto nariai, nurodytą dieną pagal Sprendimo (BUSP) 2020/1639 2 straipsnio 7 dalį. Taryba vykdys priežiūrą pagal Sprendimo (BUSP) 2020/1639 5 straipsnio 2 dalį ir pagal to sprendimo 6 straipsnio 2 ir 3 dalis gali priimti kitus sprendimus,
(11)

tačiau Reglamento (ES) Nr. 528/2012 VI priedo 62 punkte nenustatyta, kad vertinimas, kuriuo remiantis daroma išvada, kad to reglamento 19 straipsnio 1 dalies b punkto iii papunktyje nustatytas kriterijus gali būti įvykdytas tik taikant prevencines ir apsaugos priemones, turi būti atliekamas pagal Direktyvą 98/24/EB. Jame taip pat nėra aiškiai nurodyta, kad ta direktyva netaikoma. Todėl iš šių nuostatų negalima daryti išvados, kad Direktyva 98/24/EB netaikoma. Be to, atitinkamos pareigos pagal Direktyvą 98/24/EB nustatomos darbdaviams, o ne valstybių narių valdžios institucijoms;